Title: Ethan Frome
Author: EW/LN/CB
Last saved by: sulik
Company: IP
Keywords: Ethan

Návrh

Nariadenie vlády
Slovenskej republiky

z ...........................2004,

ktorým sa ustanovuje zoznam prác a pracovísk, ktoré sú zakázané tehotným ženám, matkám do konca deviateho mesiaca po pôrode  a dojčiacim ženám,  zoznam  prác a pracovísk spojených so špecifickým rizikom pre tehotné ženy, matky do konca deviateho mesiaca po pôrode a pre dojčiace ženy a ktorým sa ustanovujú niektoré povinnosti zamestnávateľom pri zamestnávaní týchto žien

	Vláda Slovenskej republiky podľa § 161 ods. 1 zákona č. 311/2001 Z. z. Zákonník práce v znení zákona č. 210/2003 Z. z.  a podľa § 2 ods. 1 písm. e) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z. nariaďuje:

§ 1

Zoznam prác a pracovísk, ktoré sú zakázané tehotným ženám, matkám do konca deviateho mesiaca po pôrode a dojčiacim ženám je uvedený v prílohe č. 1 a zoznam  prác a pracovísk spojených so špecifickým rizikom pre tehotné ženy, matky do konca deviateho mesiaca po pôrode a pre dojčiace ženy je uvedený v prílohe č. 2.

§ 2

Zamestnávateľ plní povinnosti podľa tohto nariadenia  voči tehotným ženám, matkám do konca deviateho mesiac a po pôrode a dojčiacim ženám aj pri iných prácach a pracoviskách ako sú uvedené v prílohách č. 1 a 2.

§ 3

Zamestnávateľ je povinný pri všetkých prácach a na pracoviskách, spojených so špecifickým rizikom  vystavenia tehotnej ženy, matky do konca deviateho mesiaca po pôrode a dojčiacej ženy pôsobeniu škodlivých faktorov, vplyvov, procesov alebo pracovných podmienok, posúdiť charakter, stupeň a trvanie takéhoto vystavenia. Zamestnávateľ vyhodnotí všetky riziká pre ich bezpečnosť a zdravie, a na základe odborného posúdenia zdravotnej spôsobilosti z hľadiska možných účinkov na tehotenstvo alebo dojčenie tejto ženy príslušným lekárom   rozhodne o prijatí potrebných opatrení.^1)

^1) Zákon Národnej rady Slovenskej republiky č. 330/1996 Z. z. o bezpečnosti a ochrane zdravia pri práci v znení neskorších predpisov.

§ 4

Tehotnú ženu, matku do konca deviateho mesiaca po pôrode a dojčiacu ženu nemožno za žiadnych okolností nútiť, aby vykonávala práce, u ktorých sa zistilo  možné ohrozenie jej bezpečnosti a  zdravia a možné účinky na jej tehotenstvo alebo  dojčenie.

§ 5

Zamestnávateľ informuje tehotnú ženu, matku do konca deviateho mesiaca po pôrode, dojčiacu ženu a zástupcov zamestnancov o výsledkoch posúdenia rizika a o všetkých opatreniach, ktoré  prijme na zaistenie bezpečnosti a ochrany zdravia pri práci.

§ 6

Týmto nariadením  sa preberá právny akt Európskych spoločenstiev  a Európskej únie uvedený v prílohe č. 3.

§ 7

Zrušujú sa:

1. Úprava Ministerstva chemického priemyslu z 15. januára 1968 č. 1/1968, ktorou sa vydávajú zoznamy prác a pracovísk zakázaných ženám, tehotným ženám, matkám do konca deviateho mesiaca po pôrode a mladistvým pracovníkom, registrovaná v čiastke 11/1968 Zb.,

2. Úprava Ministerstva vnútorného obchodu z 3.apríla 1968, ktorou sa vydávajú  zoznamy prác a pracovísk zakázaných  ženám, tehotným ženám, matkám do konca deviateho mesiaca po pôrode a mladistvým, registrovaná v čiastke 23/1968 Zb.,

3. Úprava Ministerstva vnútra z 27.júna 1968 č. MH IV/3-750/1968, ktorou sa vydávajú zoznamy prác a pracovísk zakázaných ženám, tehotným ženám, matkám do konca deviateho mesiaca po pôrode a mladistvým pracovníkom v organizáciách miestneho hospodárstva, registrovaná v čiastke 40/1968 Zb., 

4. Oznámenie Ministerstva dopravy, pôšt a telekomunikácií Slovenskej republiky č. 315/1998 Z. z. o vydaní výnosu z 22. mája 1998 č. 647/M-1998, ktorým sa  vydávajú zoznamy prác a pracovísk zakázaných ženám, tehotným ženám a matkám do konca deviateho mesiaca po pôrode a mladistvým.

§ 8

	Toto nariadenie nadobúda účinnosť  1. mája 2004.